pythainlp/thai-wiki-dataset-v4 huggingface dataset:
ฮาร์โลว์ แชปลีย์

ฮาร์โลว์ แชปลีย์ (2 พฤศจิกายน ค.ศ. 1885 - 20 ตุลาคม ค.ศ. 1972) เป็นนักดาราศาสตร์ชาวอเมริกัน ผู้ศึกษาความสัมพันธ์ระหว่างช่วงเวลากับการส่องสว่างของดาวแปรแสงเซฟิอิด (ซึ่งค้นพบโดย เฮนเรียตตา สวาน ลีอาวิตต์) สำหรับใช้คำนวณระยะห่างของกระจุกดาวทรงกลม แชปลีย์เป็นคนแรกที่ทำการคำนวณว่าดาราจักรทางช้างเผือกมีขนาดใหญ่กว่าที่เคยเชื่อกันมามาก และตำแหน่งของดวงอาทิตย์ของเราที่เชื่อกันว่าอยู่บริเวณศูนย์กลางของดาราจักร เป็นตำแหน่งที่ไม่ถูกต้อง แชปลีย์ได้เข้าร่วมในการโต้วาทีครั้งใหญ่กับ เฮเบอร์ ดี. เคอร์ติส ที่เรียกว่า "The Great Debate" ว่าด้วยลักษณะของเนบิวลากับดาราจักร และขนาดของเอกภพ การโต้วาทีจัดขึ้นในวันที่ 26 เมษายน ค.ศ. 1920 โดยแชปลีย์คัดค้านแนวคิดที่ว่าดวงอาทิตย์อยู่ใกล้กับศูนย์กลางของดาราจักร ทั้งยังเสนอแนวคิดว่า กระจุกดาวทรงกลมกับเนบิวลาแบบกังหันที่แท้อยู่ในดาราจักรทางช้างเผือกนี้เอง ประเด็นหลังนี้เขาคิดผิด แต่ความเห็นของเขาในประเด็นแรกนั้นถูกต้อง
ช่วงคริสต์ทศวรรษ 1940 แชปลีย์ได้ช่วยเหลือทางรัฐบาลหาเงินทุนก่อตั้งองค์กรวิชาการทางวิทยาศาสตร์หลายแห่ง รวมถึง มูลนิธิวิทยาศาสตร์แห่งชาติสหรัฐอเมริกา (National Science Foundation: NSF) และยังมีส่วนสำคัญในการเพิ่มบทบาทของ "S" (Science) ให้แก่องค์การยูเนสโก (UNESCO: United Nations Educational, Scientific and Cultural Organization)
เฮเบอร์ เคอร์ติส

เฮเบอร์ โดสต์ เคอร์ติส (27 มิถุนายน ค.ศ. 1872 - 9 มกราคม ค.ศ. 1942) เป็นนักดาราศาสตร์ชาวอเมริกัน ผู้อำนวยการหอดูดาวอัลเลเกอนี (Allegheny Observatory) เป็นที่รู้จักจากการเข้าร่วมการโต้วาทีครั้งใหญ่ "The Great Debate" กับ ฮาร์โลว์ แชปลีย์ ในปี ค.ศ. 1920 ว่าด้วยลักษณะของเนบิวลากับดาราจักร และขนาดของเอกภพ
วิลเลียม พาร์สันส์ เอิร์ลแห่งรอสส์ที่ 3

วิลเลียม พาร์สันส์ เอิร์ลแห่งรอสส์ที่ 3 (17 มิถุนายน ค.ศ. 1800 — 31 ตุลาคม ค.ศ. 1867) เป็นนักดาราศาสตร์ชาวอังกฤษ ผู้สร้างกล้องโทรทรรศน์ที่ใหญ่ที่สุดในโลกเมื่อปี ค.ศ. 1845 และยังคงเป็นกล้องโทรทรรศน์ที่ใหญ่ที่สุดในโลกตลอดช่วงศตวรรษนั้น เขาได้ศึกษาห้วงอวกาศผ่านกล้องโทรทรรศน์นี้และได้ค้นพบดาราจักรเป็นจำนวนมาก
เขาเกิดที่มณฑลยอร์คเชอร์ ประเทศอังกฤษ เข้ารับการศึกษาที่วิทยาลัยทรินิตี ดับลิน และจบการศึกษาเกียรตินิยมอันดับหนึ่งสาขาคณิตศาสตร์จากวิทยาลัยแมกดาเลน มหาวิทยาลัยออกซฟอร์ด เมื่อปี ค.ศ. 1822 ได้รับตำแหน่ง เอิร์ล พร้อมที่ดินในไอร์แลนด์สืบต่อจากบิดาในปี ค.ศ. 1841
ลอร์ดรอสส์ได้เป็นสมาชิกรัฐสภาอังกฤษระหว่างปี ค.ศ. 1821 - 1834 หลังจากนั้นได้เป็นตัวแทนสมาชิกสภาขุนนางชาวไอริชตั้งแต่ ค.ศ. 1845 เขาเป็นประธานราชสมาคมดาราศาสตร์ระหว่าง ค.ศ. 1848 - 1854 และเป็นอธิการบดีของวิทยาลัยทรินิตี มหาวิทยาลัยดับลิน ระหว่าง ค.ศ. 1862 - 1867
งานด้านดาราศาสตร์.
ลอร์ดรอสส์สร้างกล้องโทรทรรศน์ขนาด 72 นิ้ว (183 ซม.) ชื่อ "Leviathan of Parsonstown" ในราวคริสต์ทศวรรษ 1840 โดยต้องคิดค้นและพัฒนาเทคนิคมากมายหลายประการสำหรับประกอบขึ้นเป็นกล้องโทรทรรศน์นี้ ทำให้กลายเป็นกล้องที่ล้ำสมัยที่สุดในยุคของเขา เขาเริ่มต้นสร้างในปี ค.ศ. 1845 และเริ่มนำมาใช้งานในปี ค.ศ. 1847 เพื่อใช้แทนที่กล้องโทรทรรศน์ขนาด 36 นิ้ว ที่เขาได้สร้างไว้ก่อนหน้านี้
ลอร์ดรอสส์เป็นผู้นำการศึกษาดาราศาสตร์หลายประการ เขาค้นพบลักษณะแบบกังหัน (หรือแบบก้นหอย) ที่เกิดกับเนบิวลาจำนวนหนึ่ง ปัจจุบันเป็นที่รู้จักกันในชื่อ ดาราจักรแบบก้นหอย (spiral galaxy) ดาราจักรแบบก้นหอยแห่งแรกที่เขาตรวจพบคือดาราจักร M51 ภาพวาดของเขาคล้ายคลึงกับภาพถ่ายในยุคปัจจุบันอย่างมาก ปัจจุบันเรารู้จักดาราจักรนี้ในชื่อ ดาราจักรน้ำวน (Whirlpool Galaxy)
ลอร์ดรอสส์เป็นผู้ตั้งชื่อให้เนบิวลารูปปู ตามภาพที่เขามองเห็นผ่านกล้องโทรทรรศน์ขนาด 36 นิ้วซึ่งดาราจักรมีภาพปรากฏคล้ายปู หลังจากที่กล้องโทรทรรศน์ใหม่ขนาด 72 นิ้วได้นำมาใช้งานแล้ว เขาได้วาดภาพเนบิวลานี้ขึ้นใหม่ให้ชัดเจนยิ่งขึ้น แต่ชื่อดั้งเดิมของมันก็เป็นที่รู้จักไปเสียแล้ว
อาณาจักรในอินเดียโบราณ

อาณาจักรในอินเดียโบราณ หรือ มหาชนบททั้งสิบหก เป็นอาณาจักรในอินเดียโบราณ 16 อาณาจักร
มหาชนบท.
ในมหาภารตะ เหล่ากษัตริย์ทั้ง 16 แคว้นต่างเลือกเข้าข้างต่างกันในสงครามทุ่งกุรุเกษตร
ฝ่ายปาณฑพ.
1.ท้าวอภิภู แคว้นกาศี 
2.ท้าวสหเทพ แคว้นมคธ 
3.ท้าวธฤษฏเกตุ แคว้นเจที 
4.ท้าวทรุปัท แคว้นปัญจาละ 
5.ท้าววิราฏ แคว้นมัตสยะ 
6.กองทัพแคว้นศุรเสน
ฝ่ายเการพ.
1.ท้าวศรุตายุธ แคว้นโกล 
2.กรรณะ แคว้นอังคะ 
3.ชยัตเสน แคว้นมคธ 
4.ศกุนิ แคว้นคันธาระ 
5.ท้าวสุทักษิณ แคว้นกัมโพช 
6.ท้าววินทะ ท้าวอนุวินทะ แคว้นอวันตี 
7.กษัตริย์แคว้นวัชชี 
8.กษัตริย์แคว้นมัลละ 
9.กษัตริย์แคว้นวัตสะ 
10.กษัตริย์แคว้นอัศมกะ
ปัจจันตชนบท.
แคว้นสักกะ แคว้นโกลิยะ เป็นประเทศราชของแคว้นโกศล
แคว้นภัคคะ เป็นประเทศราชของแคว้นวัตสะ
แคว้นอังคุตตราปะ เป็นประเทศราชของแคว้นอังคะ
วอน (สกุลเงินเกาหลีเหนือ)

วอน คือสกุลเงินที่เกาหลีเหนือใช้เป็นสกุลเงินในปัจจุบัน ซึ่ง 1000 วอน เทียบเป็นเงินไทยประมาณ 35 บาท มีธนบัตรเพียง 9 แบบเท่านั้น คือ ธนบัตรใบละ 5 วอน ธนบัตรใบละ 10 วอน ธนบัตรใบละ 50 วอน ธนบัตรใบละ 100 วอน ธนบัตรใบละ 200 วอน ธนบัตรใบละ 500 วอน ธนบัตรใบละ 1000 วอน ธนบัตรใบละ 2000 วอน และ ธนบัตรใบละ 5000 วอน
ข้อมูลโดยทั่วไป.
เกาหลีเหนือ เพิ่งมีการปรับเปลี่ยนรูปแบบธนบัตรแบบใหม่ออกมาใช้ โดย แบงค์ 5000 วอน เริ่มนำออกมาใช้เมื่อวันที่ 2 มกราคม ค.ศ. 2006 ส่วนธนบัตรใบละ 1000วอน และ 10000 วอน เริ่มออกมาใช้เมื่อวันที่ 22 มกราคม ค.ศ. 2007 นี้โดยธนบัตรแบบใหม่จะมีรูปร่างเล็กกว่าของเดิม
วัตถุท้องฟ้าของเมซีเย

วัตถุท้องฟ้าของเมซีเย  เป็นกลุ่มของวัตถุทางดาราศาสตร์ที่มีการจัดหมวดหมู่ขึ้นเป็นครั้งแรก โดยนักดาราศาสตร์ชาวฝรั่งเศส ชื่อ ชาร์ล เมซีเย ในผลงานชุด "Catalogue des Nébuleuses et des Amas d'Étoiles" (รายการเนบิวลาและกระจุกดาว) ซึ่งเผยแพร่ในปี ค.ศ. 1771 แนวคิดเริ่มแรกของการจัดทำรายการวัตถุทางดาราศาสตร์นี้ เนื่องจากเมซีเยเป็นนักล่าดาวหาง และมีความสับสนกับวัตถุท้องฟ้าบางอย่างที่ดูคล้ายดาวหางแต่ไม่ใช่ดาวหาง เขาจึงจัดทำรายการวัตถุท้องฟ้าขึ้น โดยความช่วยเหลือของเพื่อนร่วมงานชื่อ ปีแยร์ เมแช็ง (Pierre Méchain)
รายการวัตถุชุดแรกมี 45 รายการ ตั้งแต่หมายเลข M1 ถึง M45 ส่วนชุดสุดท้ายที่พิมพ์เผยแพร่โดยเมซีเย มี 103 รายการ ต่อมามีการเพิ่มรายการเข้าไปโดยนักดาราศาสตร์คนอื่น เนื่องจากเห็นว่ามีการบันทึกเพิ่มเติมจากเมซีเยและเมไคน์ แสดงให้เห็นว่าคนทั้งสองรู้จักวัตถุท้องฟ้าเหล่านั้นอยู่แล้ว ผู้แรกที่เพิ่มรายการวัตถุท้องฟ้าเข้าไปเป็นรายการที่ M104 คือ คามิลล์ ฟลามเมเรียน ในปี ค.ศ. 1921 ต่อมาหมายเลข M105 ถึง M107 เพิ่มโดย เฮเลน ซอว์เยอร์ ฮอกก์ ในปี 1947 รายการที่ M108 และ M109 เพิ่มโดย โอเวน กินเกอริช ในปี 1960 สุดท้ายหมายเลข M110 เพิ่มโดย เคนเนธ กลิน โจนส์ อนึ่ง วัตถุท้องฟ้าหมายเลข M102 ไม่สามารถระบุได้อย่างชัดเจน เป็นไปได้ว่าอาจเป็นดาราจักร M101 หรือดาราจักร NGC 5866 ก็ได้
รายการวัตถุท้องฟ้าของเมซีเยมีแต่เฉพาะสิ่งที่ปรากฏอยู่บนท้องฟ้าซีกเหนือ เนื่องจากเขาเติบโตและทำงานอยู่แต่เฉพาะในประเทศฝรั่งเศส ดังนั้นวัตถุท้องฟ้าสำคัญบางรายการทางซีกโลกใต้ เช่น เมฆแมเจลแลนใหญ่และเล็ก จึงไม่ได้อยู่ในรายการนี้ด้วย นอกจากนี้ วัตถุท้องฟ้าของเมซีเยได้มาจากการสังเกตการณ์ผ่านกล้องสองตาหรือกล้องโทรทรรศน์ขนาดเล็ก ดังนั้น นักดาราศาสตร์สมัครเล่นทั่วไปก็สามารถมองเห็นวัตถุท้องฟ้าเหล่านั้นได้ ในช่วงต้นฤดูใบไม้ผลิจะมีการจัดการ "เมซีเยมาราธอน" โดยนักดาราศาสตร์สมัครเล่นมาแข่งขันกันเพื่อค้นหาวัตถุท้องฟ้าของเมซีเย เนื่องจากฟ้ากระจ่างจนสามารถมองเห็นวัตถุท้องฟ้าในรายการได้ทั้งหมด
สมาคมการจำนองแห่งชาติของรัฐบาลกลาง

สมาคมการจำนองแห่งชาติของรัฐบาลกลาง  หรือที่มักเรียกว่า แฟนนี เม  เป็นบริษัทมหาชนที่ถูกก่อตั้งให้เป็นสถาบันทางการเงินของรัฐในปี พ.ศ. 2481 ในช่วงที่เกิดเศรษฐกิจตกต่ำครั้งใหญ่ และถูกเปลี่ยนสภาพเป็นบริษัทมหาชนซึ่งอยู่ภายใต้การสนับสนุนของรัฐบาลสหรัฐฯในปี พ.ศ. 2511 แฟนนี เมไม่ได้ทำหน้าที่ปล่อยสินเชื่อบ้านให้กับผู้บริโภคโดยตรง แต่มีหน้าที่หลักอยู่ในตลาดรอง
โรเบิร์ต จูเลียส ทรัมเพลอร์

โรเบิร์ต จูเลียส ทรัมเพลอร์ (2 ตุลาคม ค.ศ. 1886 - 10 กันยายน ค.ศ. 1956) เป็นนักดาราศาสตร์ชาวอเมริกัน-สวิส เกิดที่เมืองซูริค ประเทศสวิตเซอร์แลนด์ ต่อมาได้ไปศึกษาต่อที่เยอรมันและได้รับปริญญาเอกในปี ค.ศ. 1910 ต่อมาระหว่างสงครามโลกครั้งที่หนึ่ง เขาลี้ภัยมายังสหรัฐอเมริกา ได้เข้าทำงานที่มหาวิทยาลัยแคลิฟอร์เนีย โดยประจำที่หอดูดาวอัลเลเกอนี ต่อมาได้ย้ายไปยังหอดูดาวลิค โอนสัญชาติมาเป็นชาวอเมริกันในปี ค.ศ. 1921 และได้รับเลือกเป็นสมาชิกสมาคมวิชาการวิทยาศาสตร์แห่งชาติสหรัฐอเมริกา (United States National Academy of Sciences) ในปี ค.ศ. 1932
ทรัมเพลอร์มีชื่อเสียงจากการสังเกตการณ์ความสว่างของกระจุกดาวเปิดอันห่างไกลแห่งหนึ่งว่ามีความสว่างน้อยกว่าที่ควรจะเป็น และดาวก็มีลักษณะค่อนข้างเป็นสีแดง ซึ่งเกิดจากฝุ่นระหว่างดวงดาวที่กระจัดกระจายอยู่ทั่วไปในดาราจักรทำให้เกิดการดูดกลืนแสง
ทรัมเพลอร์ทำการศึกษาและจัดหมวดหมู่กระจุกดาวเปิด เพื่อพยายามระบุขนาดของดาราจักรทางช้างเผือก ในครั้งแรกเขาวิเคราะห์ว่าดาราจักรทางช้างเผือกน่าจะมีขนาดไม่เกิน 10,000 พาร์เซก โดยมีดวงอาทิตย์อยู่ใกล้ศูนย์กลางของดาราจักร แต่ต่อมาเขาได้แก้ไขรายงานชิ้นนี้ใหม่ จากการศึกษากระจุกดาวเปิดทำให้เขาคิดค้นระบบจัดประเภทของกระจุกดาวโดยใช้รหัสสื่อถึงความหนาแน่นที่ศูนย์กลางของกระจุกดาว ระดับความสว่างของดาวฤกษ์แต่ละดวง ตลอดจนจำนวนดาวในกระจุกดาวนั้นๆ ระบบการจัดประเภทกระจุกดาวเปิดนี้ต่อมาเรียกว่า การจัดประเภทของทรัมเพลอร์ (Trumpler classification) ซึ่งยังคงใช้งานอยู่จนถึงปัจจุบัน
รายชื่อวัตถุท้องฟ้าของเมซีเย

วัตถุท้องฟ้าของเมซีเย เป็นกลุ่มของวัตถุทางดาราศาสตร์ที่มีการจัดหมวดหมู่ขึ้นโดยนักดาราศาสตร์ชาวฝรั่งเศส ชื่อ ชาร์ล เมซีเย ในผลงานชุด "Catalogue des Nébuleuses et des Amas d'Étoiles" (รายการเนบิวลาและกระจุกดาว) ซึ่งเผยแพร่ในปี ค.ศ. 1771 ฉบับแก้ไขครั้งล่าสุด (จากผลสังเกตการณ์ของเมซีเย) จัดทำในปี ค.ศ. 1966 ที่มาของการจัดทำรายการวัตถุท้องฟ้านี้ เนื่องจากเมซีเยเป็นนักล่าดาวหาง และมีความสับสนกับวัตถุท้องฟ้าบางอย่างที่ดูคล้ายดาวหางแต่ไม่ใช่ดาวหาง เขาจึงจัดทำรายการวัตถุท้องฟ้าขึ้น รายการวัตถุท้องฟ้าของเมซีเยเป็นหนึ่งในบรรดารายชื่อทางดาราศาสตร์ที่มีชื่อเสียงมากที่สุด วัตถุท้องฟ้าของเมซีเยหลายรายการยังถูกเรียกด้วยชื่อรหัสเมซีเยอยู่จนถึงปัจจุบัน
รายการวัตถุชุดแรกมี 45 รายการ ตั้งแต่หมายเลข M1 ถึง M45 ส่วนชุดสุดท้ายที่พิมพ์เผยแพร่โดยเมซีเย มี 103 รายการ ต่อมามีการเพิ่มรายการเข้าไปโดยนักดาราศาสตร์คนอื่นจนกระทั่งชุดล่าสุดมี 110 รายการ
รายการวัตถุท้องฟ้าของเมซีเย.
      กระจุกดาว
      เนบิวลา
      ดาราจักร
      อื่นๆ
ดูเพิ่ม.
วัตถุท้องฟ้าของเมซีเย
เอ็กซ์ตรีมแชมเปียนชิพเรสต์ลิง

เอ็กซ์ตรีม แชมเปี้ยนชิพ เรสต์ลิงเป็นสมาคมมวยปล้ำที่ก่อตั้งเมื่อ ค.ศ.1992 ถึง ค.ศ.2001 โดย Tod Gordon และปิดทำการเมื่อผู้สืบทอด, Paul Heyman ต่อมา ทรัพย์สินทั้งหมดของสมาคม Extreme Championship Wrestling หรือ ECW ซึ่งถูกยึดภายหลังจากที่ประสบปัญหาจนล้มละลายในเดือนเมษายน ปี 2001 ก็ได้ถูกยึดเป็นกรรมสิทธิ์ของ WWF (ขณะนั้นเป็น WWE แล้ว) ในช่วงกลางปี 2003 นั่นเอง ต่อมา ในวันที่ 26 พฤษภาคม ปี 2006 WWE ได้ทำการรื้อฟื้นสมาคม Extreme Championship Wrestling หรือ ECW สมาคมมวยปล้ำฮาร์ดคอร์ที่มีชื่อเสียงมากที่สุดสมาคมหนึ่งในยุค 90 กลับมาอีกครั้งในรูปแบบของค่ายที่ 3 ของ WWE นอกเหนือไปจาก RAW และ SmackDown! โดยที่รายการ ECW ยุคใหม่นี้ ทำการออกอากาศทุกวันอังคารผ่านทางสถานีโทรทัศน์ Sci Fi Channel ซึ่งส่งผลทำให้ปัจจุบัน WWE มีรายการมวยปล้ำนำเสนอทั้งหมด 3 รายการ 3 ค่าย จนถึงในวันที่ 16 กุมภาพันธ์ ค.ศ. 2010 โดย วินซ์ แมคแมน ได้ออกมาประกาศในรายการ อีซีดับเบิลยู (ดับเบิลยูดับเบิลยูอี) เป็นตอนสุดท้าย ว่าจะมีการเปลี่ยนแปลงรายการโทรทัศน์โดยยุบรายการ อีซีดับเบิลยู (ดับเบิลยูดับเบิลยูอี) และในวันที่ 23 กุมภาพันธ์ ค.ศ. 2010 ได้ถูกเปลี่ยนรายการแทน คือ ดับเบิลยูดับเบิลยูอี เอ็นเอ็กซ์ที หลังจากมีการชิงแชมป์โลก ECW เป็นแมทช์สุดท้ายระหว่าง คริสเตียน กับ อีซีคีล แจ็กสัน
ประวัติ.
ทริ-สเตทเรสต์ลิงแอไลแอนซ์ และ เอ็นดับเบิลยูเอ แอสเทร์นแชมเปี้ยนชิพเรสต์ลิง.
ECW มีต้นกำเนิดในปี 1989 ภายใต้แบนเนอร์ ทริ-สเตทเรสต์ลิงแอไลแอนซ์ ที่เป็นเจ้าของโดย Joel Goodhart. ในปี 1992 Goodhart ขายหุ้นของ บริษัท ไปยังพันธมิตร, Tod Gordon เขาที่ในทางกลับกันการเปลี่ยนชื่อเป็นโปรโมชั่นตะวันออก Championship Wrestling เมื่อ Eastern Championship Wrestling ก่อตั้งขึ้นก็เป็นสมาชิกของสมาคมมวยปล้ำแห่งชาติ (NWA) ในขณะที่ "Hot Stuff" Eddie Gilbert ถูก Booker นำของภาคตะวันออก Championship Wrestling Eddie Gilbert หลังจากที่ล้มออกด้วย Tod Gordon, ถูกแทนที่ในเดือนกันยายนปี 1993 โดย Paul Heyman Heyman หรือที่รู้จักกันในโทรทัศน์เป็นอันตราย Paul E. , World Championship Wrestling (WCW) เพิ่งจากและถูกมองหาความท้าทายใหม่
Eastern Championship Wrestling ขัดมวยปล้ำมืออาชีพแบบร่วมสมัยซึ่งเป็นทำการตลาดที่มีต่อตระกูลมากขึ้น อะไรจะกลายเป็นผู้สืบทอดของตน Extreme Championship Wrestling มุ่งเพศชายระหว่าง 18-35, ทำลายข้อห้ามหลายอย่างในมวยปล้ำมืออาชีพเช่น blading Heyman ECW เห็นว่ามีมาตรฐานเทียบเท่ามวยปล้ำมืออาชีพในการเคลื่อนไหวของเพลง grunge ช่วงปี 1990 และมุ่งเน้นการ บริษัท ในทิศทางใหม่
การวิจัยเชิงบุกเบิก

การวิจัยเชิงบุกเบิก  คือประเภทของการวิจัยที่ปัญหายังไม่ได้รับการนิยามหรือบ่งชี้โดยชัดเจนมาก่อน การวิจัยเชิงบุกเบิกเอื้อให้ผู้วิจัยทำการออกแบบกระบวนการขั้นตอนการวิจัย การเก็บข้อมูล และการเลือกชื่อเรื่องได้ดีที่สุด ด้วยลักษณะการวิจัยพื้นฐานแบบนี้เองที่ได้ผลการวิจัยออกมาบ่อยครั้งว่าปัญหาที่นึกคาดไว้หรือที่ตั้งเป็นสมมุติฐานไว้ว่าไม่มีอยู่จริง
การวิจัยเชิงบุกเบิก มักพึ่งการวิจัยทุติยภูมิ  เช่น การทบทวนวรรณกรรม หรือการเข้าหาปัญหาเชิงปริมาณเช่นการสอบถามหรืออภิปรายอย่างไม่เป็นทางการกับผู้บริโภค, ลูกจ้าง, ฝ่ายบริหารจัดการหรือคู่แข่ง และเข้าสู่ปัญหาที่ลึกขึ้นโดยการสัมภาษณ์เชิงลึก การเจาะกลุ่ม (focus groups) วิธีถามแบบเลียบเคียง กรณีศึกษา หรือการศึกษานำร่อง อินเทอร์เน็ตช่วยให้วิธีวิจัยมีความเป็นปฏิสัมพันธ์ได้มาก เช่น RSS (รูปแบบหนึ่งของเว็บฟีด) สามารถให้ข้อมูลข่าวสารสำหรับการวิจัยที่มีประสิทธิภาพและทันสมัยมาก โปรแกรมค้นหาหลักๆ เช่น กูเกิลอเลิร์ต จะส่งข้อมูลที่ทั่วไปที่เกี่ยวข้องกับชื่อเรื่องวิจัยแก่ผู้วิจัยโดยอัตโนมัติทางอีเมล ส่วนโปรแกรมกูเกิลเทรนด์ สามารถสืบค้นข้อมูลเรื่องวิจัยที่ละเอียดเจาะจงแต่ได้ผลช้ากว่า นอกจากนี้ผู้วิจัยยังสามารถสร้างเว็บไซต์ที่เรียกว่า “บล็อก” เฉพาะของตนขึ้นเพื่อรองรับข้อมูลข่าวสารที่อาจป้อนเข้ามาถึงได้ทุกเนื้อหาวิชา
ผลของการวิจัยเชิงบุกเบิกมักไม่มีประโยชน์สำหรับการตัดสินใจโดยตัวของมันเอง แต่ในบางสถานการณ์ก็เป็นตัวเอื้อช่วยให้การเจาะลงลึกสู่รายละเอียดของการวิจัยแม่นยำขึ้น และแม้ว่าผลการวิจัยที่เป็นเชิงปริมาณอาจช่วยให้บ่งชี้หรือนิยามได้ชัดในระดับ “ทำไม” “อย่างไร” และ “เมื่อใด” ที่สิ่งนั้นเกิดขึ้น แต่ก็ไม่สามารถบอกผู้วิจัยได้ว่า “บ่อยเพียงใด” หรือ “มากน้อยเท่าใด”
การวิจัยเชิงบุกเบิกไม่อาจนำมาใช้ในการเป็นการทั่วไปได้ในด้านประชากรศาสตร์
ด้านสังคมศาสตร์.
ในหลายวงการทางสังคมศาสตร์ การวิจัยเชิงบุกเบิกเป็นการ “มุ่งค้นหาว่ามนุษย์ตกลงเห็นร่วมกันในคำถามได้อย่างไร, มนุษย์ให้ความหมายอะไรในการกระทำของตน, และประเด็นที่มนุษย์ห่วงใยมีอะไรบ้าง เป้าหมายการวิจัยทางสังคมศาสตร์ได้แก่การเรียนรู้ว่า “อะไรกำลังเกิดขึ้นที่นี่” และทำการลืบสวนหาปรากฏการณ์ทางสังคมโดยปราศจากการคาดการณ์ล่วงหน้า (Schutt, 2007) ระเบียบวิธีนี้ปัจจุบันเรียกว่า “ทฤษฎีพื้นฐาน”  ที่ใช้มุ่งสู่ “การวิจัยเชิงคุณภาพ”  หรือ “การวิจัยเชิงตีความ” (interpretive research) และเป็นความพยายามที่จะ “ขุดค้น” ทฤษฎีจากตัวข้อมูลเองมากกว่าจากสมมุติฐานที่ตั้งไว้
ในด้านการตลาด โครงการวิจัยแบ่งออกได้เป็น 3 ประเภทดังนี้
"การวิจัยเชิงบุกเบิกด้านการตลาด" วัตถุประสงค์ได้แก่การเก็บรวบรวมข้อมูลขั้นต้นพื่อนำมาใช้ในการบ่งชี้ปัญหาและเพื่อชี้แนะสมมุติฐาน (Kotler et al. 2006, p. 122)
"การวิจัยเชิงพรรณนา" วัตถุประสงค์ได้แก่การพรรณาถึงสิ่งต่างๆ เช่นศักยภาพของตลาดของผลิตภัณฑ์ หรือ ประชากรศาสตร์และทัศนคติของผู้บริโภคผู้ซื้ผลิตภัณฑ์ (Kotler et al. 2006, p. 122)
"การวิจัยเชิงสาเหตุ" วัตถุประสงค์คือการทดสอบสมมัติฐานเกี่ยวกับความสัมพันธ์ของสาเหตุและผล (Kotler et al. 2006, p. 122)
วอล์คเกอร์ (สตาร์ วอร์ส)

วอล์คเกอร์  คือพาหนะใดๆ ก็ตาม ซึ่งส่วนมากจะใช้ในทางทหาร ซึ่งจะใช้ขาเป็นตัวขับเคลื่อนหลักแทนที่จะเป็นตัวแรงดัน, ล้อ, หรือตีนตะขาบ ชื่อเรียกนี้อาจหมายถึงดรอยด์ขนาดใหญ่ที่มีขาก็ได้เช่นกัน (ส่วนใหญ่จะเป็นดรอยด์รบ) แม้ว่าดรอยด์นั้นจะใช้ศัพท์เฉพาะทางมากกว่าก็ตาม (อย่าง "สไปเดอร์ ดรอยด์") 
ชนิดของวอล์คเกอร์.
<templatestyles src="แม่แบบ:คำพูด/style.css" />วอล์คเกอร์จะอยู่เหนือเราก่อนที่เราจะรู้ตัวเสียอีก
เบื้องหลัง.
วอล์คเกอร์ในส่วนอื่นๆ.
"สตาร์ วอร์ส"นั้นมักถูกนำวอล์คเกอร์และเครื่องจักรในภาพยนตร์ไปใช้ในสื่ออื่นๆ ตั้งแต่แอนนิเมชั่นของญี่ปุ่นจนถึงเกมส์อย่าง"Command and Conquer" ส่วนใหญ่แล้วจะคล้ายคลึงกับเอที-เอสที
นอกจากนั้น นักวิทยาศาสตร์ชาวญี่ปุ่นยังได้สร้าง ซึ่งอาจได้รับแรงบันดาลใจมากจากวอล์คเกอร์ใน"สตาร์ วอร์ส"
ต้นกำเนิด.
จอร์จ ลูคัสกล่าวว่าความคิดเดิมทีเรื่องวอล์คเกอร์นั้นมาจากรถยกของที่อยู่ที่ท่าเรือในโอคแลนค์
สถานีตลาดพลู

สถานีตลาดพลู (รหัส: S10) เป็นสถานีรถไฟฟ้าบีทีเอสแบบยกระดับในเส้นทางสายสีลมส่วนต่อขยายแยกตากสิน–บางหว้า โดยสถานียกระดับเหนือถนนราชพฤกษ์บริเวณทางแยกรัชดา-ราชพฤกษ์ฝั่งมุ่งหน้าถนนเพชรเกษม ในพื้นที่เขตธนบุรี กรุงเทพมหานคร สถานีแห่งนี้สามารถเชื่อมต่อกับสถานีราชพฤกษ์ของรถโดยสารด่วนพิเศษ (บีอาร์ที) สายสาทร–ราชพฤกษ์ได้ ตัวสถานีอยู่ใกล้กับเดอะมอลล์ท่าพระ และตั้งอยู่ไม่ไกลนักจากย่านตลาดพลูที่อยู่ถัดออกไปบริเวณใต้สะพานรัชดาภิเษกข้ามคลองบางกอกใหญ่ ซึ่งเป็นย่านการค้าและชุมชนเก่าแก่ของฝั่งธนบุรี โดยสถานีรถไฟตลาดพลูของทางรถไฟสายแม่กลอง ที่อยู่กลางย่านตลาดพลูนั้น อยู่ห่างจากสถานีสายสีลมอยู่ 1.2 กม.
ที่ตั้ง.
สถานีตลาดพลูตั้งอยู่เหนือถนนราชพฤกษ์ ด้านทิศตะวันตกของทางแยกรัชดา–ราชพฤกษ์ ข้างซ้ายของสะพานข้ามแยกฝั่งมุ่งหน้าถนนเพชรเกษม บริเวณจุดตัดซอยเทอดไท 33 (วัดบางสะแก) ก่อนถึงสะพานข้ามคลองบางสะแก ในพื้นที่แขวงดาวคะนอง เขตธนบุรี กรุงเทพมหานคร
ในขณะที่เส้นทางนี้ยังเป็นเพียงโครงการ สถานีแห่งนี้มีชื่อว่า "สถานีรัชดาภิเษกฝั่งใต้" เพื่ออ้างอิงถึงถนนรัชดาภิเษกฝั่งใต้ และ "สถานีรัชดา–ราชพฤกษ์" ตามชื่อทางแยกรัชดา–ราชพฤกษ์ตามลำดับ แต่ภายหลังก็มีประกาศเปลี่ยนชื่อเป็น "สถานีตลาดพลู" เพื่อสื่อถึงย่านตลาดพลูในปัจจุบัน
สถานีแห่งนี้เปิดทำการอย่างไม่เป็นทางการเมื่อวันที่ 14 กุมภาพันธ์ พ.ศ. 2556 โดยเปิดให้บริการเพียงแค่ใช้ชานชาลา 3 ในการรับ–ส่งผู้โดยสารชั่วคราวจากวงเวียนใหญ่–โพธิ์นิมิตร–ตลาดพลู และเป็นสถานีปลายทางชั่วคราวในขณะที่สถานีวุฒากาศและสถานีบางหว้ายังสร้างไม่เสร็จ แต่หลังจากเมื่อวันที่ 5 ธันวาคม พ.ศ. 2556 สถานีนี้ก็ไม่ได้เป็นสถานีปลายทางอีกต่อไป เพราะส่วนต่อขยายตากสิน–บางหว้าสร้างเสร็จทั้งโครงการแล้ว
รูปแบบของสถานี.
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด โดยชานชาลา 4 มีความกว้างน้อยกว่าปกติ เนื่องจากติดทางยกระดับถนนราชพฤกษ์ จึงทำให้ต้องออกแบบทางเข้า–ออกไปชั้นจำหน่ายตั๋วต้องสร้างแบบเลยพื้นที่สถานี
ทางเข้า-ออก.
จุดรวมพลอยู่ที่ทางออก 1 บริเวณคาซ่า คอนโด รัชดา–ราชพฤกษ์ และทางออก 2
รถโดยสารประจำทาง.
องค์การขนส่งมวลชนกรุงเทพ
สีส้มแดง : เขตการเดินรถที่ 4<br>
สีชมพู : เขตการเดินรถที่ 5<br>
สีเหลือง : เขตการเดินรถที่ 6<br>
รถเอกชน
สีกรมท่า : เส้นทางของ บจก.ไทยสมายล์บัส (และบริษัทในเครือ)
สถานีโพธิ์นิมิตร

สถานีโพธิ์นิมิตร (รหัส: S9) เป็นสถานีรถไฟฟ้าบีทีเอสแบบยกระดับในเส้นทางสายสีลมส่วนต่อขยายแยกตากสิน–บางหว้า โดยสถานีจะยกระดับเหนือถนนราชพฤกษ์ระหว่างทางแยกตากสินกับทางแยกรัชดา–ราชพฤกษ์ ในพื้นที่เขตธนบุรี กรุงเทพมหานคร
ที่ตั้ง.
ถนนราชพฤกษ์ใกล้ทางแยกตากสิน บริเวณสะพานลอยปากซอยเข้าวัดโพธินิมิตรสถิตมหาสีมาราม (สุดซอยสมเด็จพระเจ้าตากสิน 4 และซอยเทอดไท 19) ถัดจากสะพานข้ามคลองสำเหร่ ในพื้นที่แขวงบุคคโลและแขวงบางยี่เรือ เขตธนบุรี กรุงเทพมหานคร
เมื่อวันที่ 12 มกราคม พ.ศ. 2556 จนกระทั่งวันที่ 1 ธันวาคม พ.ศ. 2556 สถานีนี้เปิดใช้อย่างไม่เป็นทางการ โดยใช้ชานชาลา 3 ในการรับ–ส่งผู้โดยสารชั่วคราวจากวงเวียนใหญ่–โพธิ์นิมิตร–ตลาดพลู และเป็นสถานีปลายทางชั่วคราวในขณะที่สถานีตลาดพลูยังสร้างไม่เสร็จ จนกระทั่งวันที่ 5 ธันวาคม พ.ศ. 2556 สถานีนี้เปิดใช้อย่างเป็นทางการพร้อมส่วนต่อขยายแยกตากสิน–บางหว้า
รูปแบบของสถานี.
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด
ทางเข้า-ออก.
จุดรวมพล อยู่ที่ ทางออก 2 บริเวณโรงเรียนมณีวิทยา และทางออก 3
สถานีวุฒากาศ

สถานีวุฒากาศ (รหัส: S11) เป็นสถานีรถไฟฟ้าบีทีเอสแบบยกระดับในเส้นทางสายสีลมส่วนต่อขยายแยกตากสิน–บางหว้า โดยสถานียกระดับเหนือถนนราชพฤกษ์บริเวณคลองด่าน ในพื้นที่เขตธนบุรีและเขตจอมทอง กรุงเทพมหานคร และจะเป็นจุดเชื่อมต่อการเดินทางกับระบบรถไฟฟ้าชานเมืองสายสีแดงเข้มในอนาคต
ที่ตั้ง.
สถานีวุฒากาศตั้งอยู่เหนือถนนราชพฤกษ์ โดยสร้างคร่อมคลองด่านซึ่งอยู่ทางทิศตะวันตกของทางแยกราชพฤกษ์–วุฒากาศ ในพื้นที่แขวงตลาดพลู เขตธนบุรี และแขวงบางค้อ เขตจอมทอง กรุงเทพมหานคร
ก่อนหน้านี้ มีการคาดหมายให้บริเวณสถานีวุฒากาศเป็นจุดเชื่อมต่อกับสถานีตากสินของโครงการศูนย์คมนาคมขนส่งตากสิน ซึ่งจะเป็นศูนย์คมนาคมแบบครบวงจรในพื้นที่กรุงเทพมหานครด้านใต้ มีทั้งระบบรถไฟฟ้าขนส่งมวลชน รถไฟทางไกล และสถานีขนส่งผู้โดยสารสายใต้ จึงต้องปรับปรุงแก้ไขแนวเส้นทางหลายครั้งเพื่อให้รถไฟฟ้าเชื่อมต่อกันภายในโครงการโดยตรง (บริเวณด้านทิศตะวันออกของทางแยกราชพฤกษ์–วุฒากาศ) แต่ภายหลังรัฐบาลได้ล้มเลิกโครงการนี้ไป เนื่องจากประชาชนในพื้นที่คัดค้านอย่างหนักเพราะเป็นชุมชนหนาแน่นและต้องเวนคืนบ้านเรือนไปเป็นจำนวนมาก ในที่สุด โครงการการก่อสร้างสถานีวุฒากาศแห่งนี้จึงกลับมาใช้แนวถนนราชพฤกษ์และเป็นจุดเชื่อมต่อสถานีของเส้นทางรถไฟฟ้าชานเมืองสายสีแดงเข้มที่อยู่ห่างออกไปเล็กน้อยเช่นเดิม
รูปแบบของสถานี.
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา ในส่วนของหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด
ทางเข้า-ออก.
จุดรวมพลอยู่ที่ทางออก 1 ทางออก 2 และทางออก 4 ใกล้กับถนนวุฒากาศ
ที่หยุดรถไฟวุฒากาศ.
ที่หยุดรถไฟวุฒากาศ ที่หยุดรถไฟของการรถไฟแห่งประเทศไทย สายแม่กลอง ตั้งอยู่ที่ถนนวุฒากาศ เขตธนบุรี กรุงเทพมหานคร เปิดใช้งานเมื่อ 23 ตุลาคม พ.ศ. 2563
<templatestyles src="Adjacent stations/styles.css"/>
รถโดยสารประจำทาง.
เส้นทางรถเมล์ที่เชื่อมต่อกับสถานีวุฒากาศ ในปัจจุบัน มีผู้ให้บริการออกเป็นสองบริษัท คือ ขสมก. ประกอบด้วย สาย 101 ดำเนินการโดยเขตการเดินรถที่ 6 และสาย 111 ดำเนินการโดยเขตการเดินรถที่ 5 และไทยสมายล์บัส สาย 43
อวกาศห้วงลึกของฮับเบิล

อวกาศห้วงลึกของฮับเบิล  เป็นภาพของห้วงอวกาศส่วนหนึ่งในเขตกลุ่มดาวหมีใหญ่ ซึ่งได้จากผลการสังเกตการณ์อย่างต่อเนื่องของกล้องโทรทรรศน์อวกาศฮับเบิล ได้เป็นภาพถ่ายจำนวน 342 ชิ้นที่ถ่ายจากกล้อง Wide Field and Planetary Camera 2 เป็นเวลา 10 วันติดต่อกัน ระหว่าง 18–28 ธันวาคม ค.ศ. 1995
ห้วงอวกาศส่วนนี้ค่อนข้างเล็ก มีดาวในทางช้างเผือกเพียงไม่กี่ดวงเท่านั้นที่บังอยู่ ดังนั้นจึงสามารถมองเห็นดาราจักรต่าง ๆ ในห้วงอวกาศส่วนนี้มากกว่า 3,000 แห่ง ดาราจักรเหล่านี้จำนวนหนึ่งเป็นดาราจักรที่อายุน้อยที่สุดและอยู่ห่างไกลที่สุดเท่าที่เคยมีการค้นพบ ผลจากการตรวจพบดาราจักรอายุน้อยได้เป็นจำนวนมาก ทำให้ภาพอวกาศห้วงลึกของฮับเบิลเป็นแผนภาพสำคัญที่ใช้ในการศึกษาประวัติศาสตร์ยุคแรก ๆ ของเอกภพ และเป็นแหล่งข้อมูลในการผลิตงานวิจัยทางวิทยาศาสตร์ออกมาแล้วมากกว่า 400 ชิ้น
หลังจากการถ่ายภาพสังเกตการณ์ของ HDF ไปได้สามปี มีการถ่ายภาพห้วงอวกาศในลักษณะเดียวกันที่ซีกโลกใต้ ใช้ชื่อว่า อวกาศห้วงลึกของฮับเบิลด้านใต้ (Hubble Deep Field South) ภาพที่ได้จากการสังเกตการณ์ทั้งสองครั้งมีความคล้ายคลึงกัน ซึ่งเป็นการยืนยันแนวคิดที่ว่า เอกภพมีความเป็นหนึ่งเดียวกันในระดับมหภาค และโลกตั้งอยู่ในตำแหน่งทั่วไปในเอกภพ (ตามหลักการพื้นฐานจักรวาลวิทยา (cosmological principle)) ปี ค.ศ. 2004 มีการสังเกตการณ์อีกครั้งหนึ่ง ได้ภาพอวกาศห้วงลึกยิ่งกว่าชื่อว่า อวกาศห้วงลึกมากของฮับเบิล (Hubble Ultra Deep Field: HUDF) โดยใช้เวลาในการสังเกตการณ์ทั้งสิ้น 11 วัน ภาพ HUDF เป็นแผนภาพอวกาศที่ลึกที่สุดเท่าที่เคยมีการสังเกตการณ์มาภายใต้ความยาวคลื่นที่มองเห็นได้ด้วยตา
อำนวย นิ่มมะโน

พลตำรวจโท อำนวย นิ่มมะโน เป็นอาจารย์พิเศษประจำคณะนิติศาสตร์ มหาวิทยาลัยธรรมศาสตร์ อดีตรองผู้ว่าราชการกรุงเทพมหานคร กรรมการในคณะกรรมการปฏิรูปประเทศด้านกระบวนการยุติธรรมกรรมาธิการวิสามัญพิจารณาร่างพระราชบัญญัติตำรวจแห่งชาติ และสมาชิกสภาขับเคลื่อนการปฏิรูปประเทศ อดีตที่ปรึกษาผู้ว่าราชการกรุงเทพมหานคร อดีตผู้บัญชาการตำรวจภูธรภาค 1 อดีตรองผู้บัญชาการตำรวจนครบาล และรองโฆษกสำนักงานตำรวจแห่งชาติ ปัจจุบันดำรงตำแหน่งประธานคณะกรรมการพิจารณาวินัยมารยาท สมาคมกีฬาฟุตบอลแห่งประเทศไทย ในพระบรมราชูปถัมภ์ และโฆษกสมาคมกีฬาฟุตบอลแห่งประเทศไทย ในพระบรมราชูปถัมภ์
ประวัติ.
พลตำรวจโท อำนวย นิ่มมะโน เกิดเมื่อวันที่ 5 กุมภาพันธ์ พ.ศ. 2498 ที่ตำบลบ่อยาง อำเภอเมืองสงขลา จังหวัดสงขลา เป็นนักเรียนนายร้อยตำรวจ รุ่นที่ 31 (นรต.31) สำเร็จการศึกษาเมื่อปี พ.ศ. 2521
การทำงาน.
พลตำรวจโท อำนวย นิ่มมะโน รับราชการในสังกัดกรมตำรวจ ดำรงตำแหน่งรองสารวัตรสอบสวน ครั้งแรกเมื่อปี พ.ศ. 2521 สังกัดสถานีตำรวจนครบาลนางเลิ้ง และได้ตั้งใจปฏิบัติหน้าที่จนได้รับการเลื่อนตำแหน่งเรื่อยมา เป็นรองผู้บังคับการตำรวจนครบาล 8 ในปี พ.ศ. 2543 เป็นผู้บังคับการตำรวจนครบาล 2 ในปี พ.ศ. 2547 เป็นผู้บังคับการตำรวจนครบาล 1 ในปี พ.ศ. 2549 ในปี เขายังเป็นผู้ปฏิบัติการโฆษกศูนย์อำนวยการแก้ไขสถานการณ์ฉุกเฉิน ในปี พ.ศ. 2553 เขาเป็นหนึ่งในนายตำรวจที่ถูกเกลียดชังจากฝ่ายพันธมิตรประชาชนเพื่อประชาธิปไตยและนปช.ในวิกฤตการณ์การเมืองไทย พ.ศ. 2548–2553 ในปี พ.ศ. 2557 ในรัฐบาลยิ่งลักษณ์ ชินวัตร เขาถูกย้ายไปเป็นรองผู้บัญชาการกองบัญชาการศึกษา สำนักงานตำรวจแห่งชาติ 
ในปี พ.ศ. 2557 หลังการรัฐประหารในวันที่ 22 พฤษภาคม ปีเดียวกัน ได้รับคำสั่งให้ย้ายมารับรองผู้บัญชาการตำรวจนครบาลเหมือนเดิม จากพล.ต.ท. จักรทิพย์ ชัยจินดา รักษาการผู้บัญชาการตำรวจนครบาล โดยดูแลงานด้านการจราจรและสืบสวน
เมื่อวันที่ 26 มกราคม พ.ศ. 2559 พล.ต.อ. อัศวิน ขวัญเมือง ผู้ว่าราชการกรุงเทพมหานคร ได้ลงนามแต่งตั้งพลตำรวจโท อำนวย นิ่มมะโน ให้ดำรงตำแหน่งที่ปรึกษาผู้ว่าราชการกรุงเทพมหานคร ตั้งแต่ 1 กุมภาพันธ์ พ.ศ. 2559 ต่อมามีคำสั่งกรุงเทพมหานคร ที่ 3178/2559 ลงวันที่ 21 ตุลาคม พ.ศ. 2559 แต่งตั้ง พล.ต.ท. อำนวย นิ่มมะโน เป็นรองผู้ว่าราชการกรุงเทพมหานคร และในวันที่ 24 สิงหาคม พ.ศ. 2560 มีคำสั่งกรุงเทพมหานคร ที่ 2650/2560 ให้พลตำรวจโท อำนวย นิ่มมะโน พ้นจากตำแหน่งรองผู้ว่าราชการกรุงเทพมหานคร โดยแต่งตั้งพลตำรวจโท ชินทัต มีศุข เป็นรองผู้ว่าราชการกรุงเทพมหานครแทน
ในปี 2566 พลตำรวจโท อำนวย สมัครลงเลือกตั้งเป็นผู้ทรงคุณวุฒิกรรมการในคณะกรรมการข้าราชการตำรวจ แต่ไม่ได้รับเลือกตั้ง
ดาราจักรชนิดก้นหอยมีคาน

ดาราจักรชนิดก้นหอยมีคาน  หรืออาจเรียกว่ากาแล็กซีกังหันแบบมีคาน เป็นประเภทหนึ่งของดาราจักรชนิดก้นหอยที่มีดาวฤกษ์อยู่มากในบริเวณแกนกลางรูปร่างคล้ายโครงสร้างคาน พบเป็นจำนวนมากประมาณครึ่งหนึ่งของดาราจักรชนิดก้นหอยทั้งหมด แกนกลางแบบคานนี้มีผลกระทบต่อทั้งการเคลื่อนที่ของดาวฤกษ์และแก๊สระหว่างดวงดาวภายในดาราจักรชนิดก้นหอย รวมถึงมีผลกระทบต่อแขนกังหันของดาราจักรด้วย
เอ็ดวิน ฮับเบิล จัดประเภทดาราจักรชนิดนี้ในลำดับของฮับเบิลด้วยรหัส "SB" (มาจาก "Spiral" (ก้นหอย) และ "Barred" (คาน)) โดยมีประเภทย่อยมี 3 ประเภท ตามลักษณะการเปิดกว้างของแขนกังหัน กล่าวคือ SBa เป็นดาราจักรที่มีแขนค่อนข้างแคบแน่น ส่วน SBc จะมีแขนที่กว้างและหลวมกว่า โดย SBb เป็นแบบที่อยู่กึ่งกลางระหว่างทั้งสองแบบแรก นอกจากนี้ยังมีประเภทที่ 4 คือ SBm ซึ่งตั้งขึ้นในภายหลังเพื่อแยกประเภทของกังหันมีคานที่มีรูปร่างแปลกประหลาด เช่น ดาราจักรเมฆแมกเจลแลนทั้งหลาย ซึ่งแต่เดิมถูกจัดประเภทไว้เป็นดาราจักรไร้รูปแบบ แต่ต่อมาพบว่ามีโครงสร้างที่เห็นได้ว่าเป็นแบบก้นหอยมีคาน 
ผลการสังเกตการณ์ของกล้องโทรทรรศน์อวกาศสปิตเซอร์ในปี ค.ศ. 2005 เป็นหลักฐานช่วยยืนยันแนวคิดที่ว่า ดาราจักรทางช้างเผือกก็เป็นดาราจักรชนิดก้นหอยมีคาน หลังจากที่ผลสังเกตการณ์จากกล้องโทรทรรศน์วิทยุบ่งชี้ไปเช่นนั้นมาก่อนหน้านี้แล้ว แต่ผลการสังเกตการณ์ในย่านอินฟราเรดของกล้องสปิตเซอร์ช่วยทำให้การคำนวณมีความแม่นยำมากยิ่งขึ้น
ความตกลงการค้าเสรีอเมริกาเหนือ

ความตกลงการค้าเสรีอเมริกาเหนือ ("NAFTA"; , "ALÉNA"; , "TLCAN") หรือเรียกคำย่อว่า แนฟตา (NAFTA) เป็นองค์กรทางเศรษฐกิจในทวีปอเมริกาเหนือ ในการที่จะร่วมมือกันแสวงหาตลาดส่งออกและลดต้นทุนการผลิตสินค้า เพื่อให้มีราคาถูกลง สามารถแข่งขันกับตลาดโลกได้หลังจากที่สหภาพยุโรป ได้แก้ปัญหาภาวะเศรษฐกิจถดถอย โดยการเปิดตลาดเสรีเป็นตลาดเดียวแล้ว ผู้นำแห่งสหรัฐ แคนาดา และเม็กซิโกได้จัดประชุมกันเมื่อ พ.ศ. 2535 ที่จะเปิดเสรีทางการค้าระหว่างกันให้เป็นตลาดเดียว และจะลดอัตราภาษีศุลกากรให้เหลือร้อยละ 0 ภายใน 5 ปี โดยได้มีผลตั้งแต่ 1 มกราคม พ.ศ. 2537 เป็นต้นมา
ความตกลงการค้าเสรีอเมริกาเหนือ จะถูกแทนที่โดยข้อตกลงสหรัฐ–เม็กซิโก–แคนาดา (United States–Mexico–Canada Agreement)
ดิอะเมซิ่งเรซเซ็นทรัลยุโรป

ดิ อะเมซิง เรซ เซ็นทรัล ยุโรป  เป็นรายการเรียลลิตี้เกมส์โชว์ทางโทรทัศน์ที่สร้างจากเรียลลิตี้โชว์ของสหรัฐอเมริกาชื่อดังที่ชื่อ ดิ อะเมซิ่ง เรซ 
รายการนี้ผลิตโดยเอเอ็กซ์เอ็น ยุโรป ที่มีบริษัท โซนี่ พิคเจอร์ เอ็นเตอร์เทเมน อินเตอร์เนชั่นแนล เป็นบริษัทแม่ เช่นเดียวกันกับ ดิ อะเมซิ่ง เรซ เอเชีย โดยการแข่งขันจะแบ่งเป็นทีมละสองคน ออกเดินทางรอบโลกเพื่อแข่งขันกับทีมอื่นๆ โดยพยายามเดินทางให้ถึงจุดหมายในแต่ละรอบให้ได้เร็วที่สุด และระหว่างเดินทางจะต้องทำภารกิจแต่ละรอบที่มอบหมายให้สำเร็จ การแข่งขันเดินทางไปในหลายประเทศ ใช้พาหนะในการเดินทางหลากหลาย เช่น เครื่องบิน, แท็กซี่ , รถเช่า, รถไฟ, รถประจำทาง, เรือ ทำการรับสมัครวันสุดท้ายวันที่ 20 กันยายน พ.ศ. 2548 การเดินทางส่วนใหญ่จะอยู่ในประเทศ สาธารณรัฐเช็ค , โปแลนด์ , สโลวาเกีย , ฮังการี , โรมาเนีย และ บัลแกเรีย โดยผู้ชนะจะได้รับเงินรางวัล 100,000 ดอลลาร์สหรัฐ 
สำหรับกฎกติกาส่วนใหญ่จะนำมาจาก ดิ อะเมซิ่ง เรซ เวอร์ชันอเมริกา ทั้งหมด แต่ขีดจำกัดอายุขั้นต่ำของผู้เข้าแข่งขันลดลงเหลืออายุ 18 ปีขึ้นไป
เมื่อเดือน พฤศจิกายน พ.ศ. 2549 มีการประกาศออกมาจากทางเอเอ็กซ์เอ็นว่า การคัดตัวผู้เข้าแข่งขันนั้นได้สิ้นสุดลงแล้ว และรายการมีกำหนดจะออกอากาศในเร็ว ๆ นี้อย่างไรก็ดีในเดือน สิงหาคม พ.ศ. 2550 ได้มีการถอดเว็บไซต์ของรายการเนื่องจากรายการอาจถูกยกเลิก รวมถึงมีการถอดผังรายการที่มีรายการนี้อยู่ด้วย และเมื่อเดือน กรกฎาคม พ.ศ. 2550 มีแหล่งข่าวจากโซนี่ยืนยันว่ารายการนี้ได้ถูกเลื่อนออกไปเพราะยังไม่สามารถออกอากาศได้ อย่างไรก็ดียังไม่เป็นที่แน่ชัดว่ารายการนั้นมีการถ่ายทำแล้วหรือไม่ หากแต่ในอนาคตอันใกล้ จนกว่าจะมีประกาศที่ชัดเจนออกมาจากทางเอเอ็กซ์เอ็น เซ็นทรัลยุโรป รายการนี้จะยังไม่นำมาฉาย
มหาวิทยาลัยเอเชียน

มหาวิทยาลัยเอเชียน (Asian University - Asian U) หรือเดิมชื่อ มหาวิทยาลัยวิทยาศาสตร์และเทคโนโลยีแห่งเอเชีย (Asian University of Science and Technology - Asian UST) เป็นมหาวิทยาลัยนานาชาติเต็มรูปแบบในภูมิภาคเอเซียตะวันออกเฉียงใต้ การเรียนการสอนทุกหลักสูตรเป็นภาษาอังกฤษ โดยคณาจารย์ไทยและต่างชาติวุฒิปริญญาเอกหรือเทียบเท่า จากประเทศอังกฤษ แคนาดา เยอรมนี ออสเตรเลีย นิวซีแลนด์ สหรัฐอเมริกา เป็นต้น มีนักศึกษาทั้งชาวไทยและชาวต่างชาติ ก่อตั้งเมื่อปี พ.ศ. 2540 ตั้งอยู่ที่จังหวัดชลบุรี ห่างจากเมืองพัทยาประมาณ 30 กิโลเมตร ปัจจุบัน มหาวิทยาลัยเอเชียนได้ขอแจ้งความประสงค์การเลิกกิจการ และมีคำสั่งเลิกกิจการมหาวิทยาลัยเอเชียนตั้งแต่วันที่ 15 สิงหาคม พ.ศ. 2560
ประวัติ.
มหาวิทยาลัยเอเชียนก่อตั้งขึ้นในเดือนธันวาคม 2536 โดยการลงนามในเอกสารความร่วมมือระหว่างลอร์ด โรนัลด์ ออกซเบิร์ก อธิการบดีแห่งวิทยาลัยวิทยาศาสตร์เทคโนโลยีและการแพทย์ อิมพีเรียล
มหาวิทยาลัยได้เปิดทำการเรียนการสอนตั้งแต่เดือนสิงหาคม 2541 เป็นต้นมา
หลักสูตร.
หลักสูตรปริญญาตรี (Bachelor Degree).
Bachelor of Business Administration in Business Services
หลักสูตรบริหารธุรกิจบัณฑิต (บธ.บ) สาขาวิชาการบริการธุรกิจ" (B.B.A., Business Services) 5 กลุ่มวิชาเลือก:
Bachelor of Science in Technology and Engineering Management
หลักสูตรวิทยาศาสตรบัณฑิต (วท.บ) สาขาวิชาการจัดการเทคโนโลยีและวิศวกรรม" (B.Sc., Technology and Engineering Management) 4 กลุ่มวิชาเลือก:
Bachelor of Arts in Digital Content
หลักสูตรศิลปศาสตรบัณฑิต (ศศ.บ.) สาขาวิชาดิจิทัลคอนเทนต์ (Digital Content)" (B.A., Digital Content) 3 กลุ่มวิชาเลือก:
มหาวิทยาลัยเอเชียน ได้รับการรับรองหลักสูตรจากสำนักงาน ก.พ. ในระดับปริญญาตรี 14 หลักสูตร ระดับปริญญาโท 3 หลักสูตร
ชีวิตในรั้วมหาวิทยาลัย.
โดยทั่วไปการเรียนในรั้วมหาวิทยาลัยเอเชียน จะใช้เวลาในการศึกษาประมาณ 4 ปี ซึ่งใกล้เคียงกับการเรียนในมหาวิทยาลัยอื่นๆ ตลอดเวลาของการศึกษาเล่าเรียน มีทั้งการเรียนในมหาวิทยาลัยของตนเอง และการเรียนวิชานอกมหาวิทยาลัยได้พบปะเพื่อนนักศึกษาภายในและภายนอกคณะ มีการร่วมกิจกรรมในมหาวิทยาลัยมากมาย ไม่ว่าจะเป็นการเข้าชมรมของมหาวิทยาลัย การเล่นกีฬา หรือการพบปะกับเพื่อนหรือรุ่นพี่หรือศิษย์เก่าของมหาวิทยาลัย
การพักอาศัยของนิสิตมหาวิทยาลัยเอเชียน
การพักอาศัยของนิสิตมหาวิทยาลัยเอเชียน ไม่เหมือนกับนิสิตนักศึกษาอื่น ส่วนใหญ่นิสิตจะมาจากต่างประเทศและต่างจังหวัดจะพักอาศัยในหอพักมหาวิทยาลัย การพักอาศัยในหอพักของมหาวิทยาลัย มีการตรวจสอบประวัติ เพื่อบันทึกข้อมูลของผู้เข้าพักหอพัก หอพักเป็นลักษณะอาคาร 4 วิง สูง 4 ชั้น จะแบ่งออกเป็น หอพักหญิง 2 หอ ได้แก่ U1 และ U2 และหอพักชาย 2 หอ ได้แก่ U3 และ U4 
ชมรม
การเข้าร่วมกิจกรรมชมรมในมหาวิทยาลัยเอเชียน ไม่มีการจำกัดชั้นปี มหาวิทยาลัยเปิดให้นิสิตในแต่ละคณะรวมกันและพบกันกับนิสิตคณะอื่นๆ เพื่อพบปะสังสรรค์และแลกเปลี่ยนความคิดเห็น โดยแบ่งเป็น 4 ชมรม ได้แก่
และมีชมรมที่จัดขึ้นโดยคณะกรรมการสภานักศึกษา โดยจัดขึ้นปีละ 1 ครั้ง คือ ชมรมค่ายอาสาพัฒนาสังคม
เพลงชาติจิบูตี

จิบูตี (;) เป็นเพลงชาติของประเทศจิบูตี ซึ่งเป็นชื่อเดียวกันกับชื่อประเทศ ประกาศใช้หลังจากประเทศนี้ได้รับเอกราชจากฝรั่งเศสใน ค.ศ. 1977 ประพันธ์คำร้องโดยเอเดน เอลมี (Aden Elmi) ทำนองโดย อับดิี ร็อบเลห์ (Abdi Robleh)
เพลงนี้เริ่มใช้ครั้งแรกในพิธีประกาศอิสรภาพในวันที่ 27 มิถุนายน ค.ศ. 1977
ดนตรี.
ทำนองเพลงนี้เขียนตัวโน้ตร่วมกัน 4/4 ครั้ง ประกอบด้วยเครื่องหมายประจำจังหวะ 20 บาร์
จงลุกขึ้นอย่างแข็งขัน ยามเมื่อเราชูธงแห่งเรา, 
ธงซึ่งทรงคุณค่าที่เรารัก
พร้อมด้วยความโศกเศร้าและความเจ็บปวดอย่างที่สุด 
ธงของเรา อันประกอบด้วยสีเขียวของพื้นปฐพี
สีฟ้าแห่งท้องนภา และสีขาวแห่งสันติภาพ
และ ณ ใจกลางธงคือดาวแดงสีเลือด
โอ้ธงแห่งเราเอ่ย ช่างสง่างามเหลือเกิน!
เทียอ้วนจี้

เทียอ้วนจี้  เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นหัวหน้ากองโจรของกลุ่มโจรโพกผ้าเหลือง เทียอ้วนจี้ได้นำกองโจร 50,000 นาย ยกไปตีเมืองอิวจิ๋ว เล่าเอี๋ยนเจ้าเมืองจึงให้เล่าปี่ พร้อมด้วยกวนอู เตียวหุย ยกกองทหาร 500 ไปปราบโจร กองกำลังทั้งสองยกไปประจันหน้ากันที่เขาไทเหียงสัน กวนอูได้เข้าต่อสู้กับเทียอ้วนจี้ และสามารถสังหารเทียอ้วนจี้ได้ในง้าวเดียว ส่วนกองโจรเมื่อนายตายก็หมดกำลังใจรบจึงถูกกองทหารของเล่าปี่ตีแตกพ่าย
บอกสุ้น

บอกสุ้น  เป็นตัวละครในวรรณกรรมจีนอิงประวัติศาสตร์เรื่องสามก๊ก นายทหารเอกของเตียวเอี๋ยง เจ้าเมืองเสียงตง เมื่อกองทัพ 18 หัวเมืองนำโดยอ้วนเสี้ยวได้ตั้งขึ้นเพื่อกำจัดตั๋งโต๊ะ อ้วนเสี้ยวได้แบ่งกำลังไป 8 หัวเมืองไปประชิดด่านเฮาโลก๋วน ลิโป้บุตรบุญธรรมของตั๋งโต๊ะจึงได้ไปเตรียมป้องกันที่ด่านเฮาโลก๋วน บอกสุ้นได้ขออาสาไปรบกับลิโป้ แต่ก็ถูกลิโป้สังหารเสียชีวิต
วงศ์นกยาง

นกยาง หรือ นกกระยาง  เป็นนกวงศ์หนึ่ง ที่อยู่ในอันดับนกกระทุง (Pelecaniformes) ใช้ชื่อวงศ์ว่า Ardeidae 
มีลักษณะโดยรวม คือ เป็นนกน้ำที่มีทั้งขนาดเล็ก ขนาดกลาง และขนาดใหญ่ มีคอและขายาว มักพบเดินท่องน้ำหากินหรือยืนนิ่งบนกอหญ้าหรือพืชน้ำ คอยใช้ปากแหลมยาวจับสัตว์น้ำเล็ก ๆ หรือแมลงบนพื้นเป็นอาหาร ขณะบินจะพับหัวและคอแนบลำตัว เหยียดขาไปข้างหลัง ทำรังรวมกันอยู่เป็นกลุ่มใหญ่บนต้นไม้ ใช้กิ่งไม้สานกันอย่างหยาบ ๆ พบทั้งหมด 61 ชนิดทั่วโลก พบในประเทศไทย 20 ชนิด หากินในเวลากลางวัน
ความเชื่อ.
นกยาง หรือ นกกระยาง เป็นนกที่ปรากฏอยู่ในความเชื่อร่วมของชาวเอเชียหลายชนชาติ ที่เกี่ยวข้องหรือเกี่ยวพันกับพิธีศพหรือความตาย โดยชาวญี่ปุ่นเรียกว่า "ตันโจะ" ("อันเป็นชื่อร่วมกับนกกระเรียนมงกุฎแดง") เชื่อว่าเป็นนกที่เป็นพาหนะนำพาดวงวิญญาณผู้ตายไปสู่สัมปรายภพ หรือหลักฐานทางโบราณคดีของเวียดนาม ย้อนไปในยุควัฒนธรรมดงเซินเมื่อ 2,500 ปีก่อน ปรากฏรูปนกในกลองมโหระทึก เชื่อกันว่าเป็นนกยาง (บ้างก็ว่าเป็นนกกระเรียน)
ในความเชื่อของชาวโตบา กลุ่มปฐมชาติของเกาะซาโมเซอร์ ในเกาะสุมาตรา อินโดนีเซีย มีการเก็บศพไว้ภายในอาคารที่มีรูปทรงคล้ายบ้าน เรียกอาคารนี้ว่า "โจโร" (joro) จากภาพถ่ายเก่าปี ค.ศ. 1920 
ปรากฏลักษณะของอาคารนี้มีห้องเป็นรูปสี่เหลี่ยม ยกพื้นเรือนสูง และบนหลังคามีโลงศพจำลอง และมีนกสองตัวยืน เรียกว่า "มานุก-มานุก" (manuk-manuk) มีหน้าที่ปกป้องดวงวิญญาณของผู้ตายตลอดการเดินทางไปสู่โลกหน้า เชื่อกันว่าเป็นนกกระยาง
เมฆมาเจลลัน

เมฆมาเจลลันทั้งสองแห่ง เป็นดาราจักรแคระชนิดไร้รูปแบบ และเป็นดาราจักรสมาชิกอยู่ในกลุ่มท้องถิ่น ครั้งหนึ่งเคยเชื่อกันว่าดาราจักรทั้งสองนี้โคจรอยู่รอบ ๆ ทางช้างเผือกของเรา แต่งานวิจัยยุคใหม่ชี้ให้เห็นว่าไม่ได้เป็นเช่นนั้น 
ประวัติ.
เมฆมาเจลลันเป็นที่รู้จักกันมานานแล้วตั้งแต่ยุคโบราณในตะวันออกกลาง การอ้างอิงถึงเมฆมาเจลลันใหญ่ครั้งแรกทำโดยนักดาราศาสตร์ชาวเปอร์เซียชื่อ อัล ซูฟี ในหนังสือ "Book of Fixed Star" ที่เขาเขียนในปี ค.ศ. 964 เรียกดาราจักรนี้ว่า "Al Bakr" ซึ่งหมายถึง "แกะแห่งอาหรับใต้" ทั้งยังระบุด้วยว่าทางตอนเหนือของคาบสมุทรอาหรับกับในแบกแดดไม่สามารถมองเห็นดาราจักรนี้ แต่จะมองเห็นได้จากช่องแคบบับเอลมันเดบที่ละติจูด 12°15' เหนือ 
ในยุโรป คณะสำรวจของเฟอร์ดินานด์ มาเจลลัน เป็นผู้แรกที่สังเกตเห็นเมฆนี้ในระหว่างการแล่นเรือรอบโลกระหว่างปี ค.ศ. 1519-1522 โดยมีการบันทึกไว้โดยอันโตนีโอ ปีกาเฟตตา อย่างไรก็ดีการเรียกชื่อเมฆเหล่านี้ตามนามสกุลของมาเจลลันยังไม่เป็นที่แพร่หลายนักจนเวลาผ่านไปอีกนาน ในรายการดวงดาว "Uranometria" ของไบเออร์ นักดาราศาสตร์ชาวเยอรมันเรียกเมฆทั้งสองนี้ว่า "นูเบคูลาใหญ่" (Nubecula Major) และ "นูเบคูลาเล็ก" (Nubecula Minor) แม้ในแผนที่ดาวฉบับปี ค.ศ. 1756 ของลาซายล์ นักดาราศาสตร์ชาวฝรั่งเศส เมฆทั้งสองนี้ก็ยังมีชื่อว่า "Le Grand Nuage" กับ "Le Petit Nuage" (ภาษาฝรั่งเศส มีความหมายว่า "เมฆใหญ่" และ "เมฆเล็ก" ตามลำดับ)
วัดสุวรรณคีรีวิหาร

วัดสุวรรณคีรีวิหาร (ชื่อเดิม วัดสุวรรณคีรีธาราม) หรือที่ชาวบ้านเรียกกันว่า วัดหน้าเมือง เป็นพระอารามหลวงชั้นตรี ชนิดสามัญ ตั้งอยู่เลขที่ 8 ถนนชาติเฉลิม ตำบลเขานิเวศน์ อำเภอเมืองระนอง จังหวัดระนอง
วัดสุวรรณคีรีวิหาร เป็นวัดแห่งแรกในจังหวัดระนอง เดิมวัดตั้งอยู่บริเวณสนามกีฬาจังหวัดในปัจจุบัน ต่อมาได้ประสบภัยธรรมชาติ และกลายเป็นวัดร้าง ต่อมาในปี พ.ศ. 2433 ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อคราวเสด็จประพาสหัวเมืองฝั่งทะเลตะวันตก ทรงเห็นว่า วัดสุวรรณคีรีทารามประสบภัยธรรมชาติและเป็นวัดร้าง จึงโปรดเกล้า ฯ ให้พระยารัตนเศรษฐ๊ ผู้ว่าราชการเมืองระนองดำเนินการสร้างวัดนี้ขึ้นมาแทน (บริเวณ ถ.ชาติเฉลิม) พร้อมกับได้พระราชทานนามว่า "วัดสุวรรณคีรีวิหาร" ซึ่งชาวบ้านนิยมเรียกว่า "วัดหน้าเมือง" จังหวัดระนอง สังกัดคณะสงฆ์มหานิกาย
ปูชนียวัตถุ.
เจดีย์ศิลปะพม่า ชื่อ "พระเจดีย์ดาธุ" สูง 10 เมตร มีอายุกว่า 70 ปี สร้างโดยชาวพม่า ซึ่งเป็นโหรในราชวัง อพยพมาอยู่ในจังหวัดระนอง ตั้งอยู่บริเวณวัดหน้าเมือง เพราะความศรัทธาในพุทธศาสนา จึงอุทิศใจกายสร้างขึ้นมาด้วยทุนทรัพย์ของตัวเอง ก่อนสิ้นใจ ด้วยความเชื่อว่า ผู้ใดสร้างเจดีย์จะเป็นการสร้างบุญบารมี ให้กับผู้สร้างไปทุกภพทุกชาติไป
พระอุโบสถ มีพระพุทธรูปยืนทรงเครื่องลวดลายดอกพิกุล สมัยต้นรัตนโกสินทร์ งดงามมาก นอกจากนี้ยังมีพระประธานพระพุทธรูปหินอ่อน ธรรมมาสน์ที่รัชกาลที่ 5 ทรงพระราชทาน 
ศาลาการเปรียญซึ่งพื้นเป็นลายกระเบื้องเขียนด้วยมือซึ่งวิจิตรงดงามทีเดียว
งานประจำปี.
งานสัปดาห์ส่งเสริมพระพุทธศาสนาเนื่องในวันวิสาขบูชาและสมโภชพระเจดีย์ดาธุประจำปี
ในวันวิสาขบูชาของทุกปี(ขึ้น 15 ค่ำ เดือน 6) จังหวัดระนองได้มีการจัดงานสัปดาห์ส่งเสริมพระพุทธศาสนาเนื่องในวันวิสาขบูชา ในทุกๆปีจะมีผู้เลื่อมใส ทั้งชาวไทยและพม่า มาร่วมกันห่มผ้าพระเจดีย์ดาธุ จำนวนมาก นอกจากนี้ยังมีการประกวดร้องเพลง ประกวดก่อเจดีย์ทราย การแสดงบนเวทีทั้งชาวไทยและพม่า จัดนิทรรศการ ฉายวิดิทัศน์ เกี่ยวกับพุทธประวัติ
แคลอรี่ส์ บลาห์ บลาห์

แคลอรี่ส์ บลาห์ บลาห์  เป็นนักร้องคู่ดูโอสัญชาติไทย ในสังกัด จีเอ็มเอ็ม แกรมมี่ มีสมาชิกคือ “ป๊อบ - ปองกูล สืบซึ้ง” และ “วิน - อัศวิน ดุริยางกูร” โดยมีผลงานอัลบั้มแรกคือ อัลบั้ม "Calories" ต่อมาออกผลงานอัลบั้มที่นำเพลงเก่ามาทำใหม่ในชุด "Coffee Break" และชุด "Big Man & a Little Jazz" ที่มีเพลงดังอย่าง “ยืนยัน” มิวสิควิดีโอเพลงแรกจากอัลบั้มที่ได้สายป่าน - อภิญญา สกุลเจริญสุข มาเป็นนางเอก 
หลังจากที่ห่างหายไป 3 ปีกับอัลบั้มแรกจึงออกผลงานอัลบั้มชุดที่ 2 "Hi season" ที่มีซิงเกิ้ลแรก อย่างเพลง "ฤดูอกหัก" และเพลงที่ 2 คือ "อย่าไปไหนอีกนะ" ต่อมาออกผลงานอัลบั้มตามมาอีก เช่น "Green wave Cover Night Plus By Calories Blah Blah" (2552), "Sugar added" (2552), "Love Delivery" (2553) และมีอัลบั้มรวมเพลงของแคลอรี่ส์ บลาห์ บลาห์ ในชื่อ "Calories" (Extra LOVE XL) 
ในปี 2555 ปองกูล สืบซึ้งและอัศวิน ดุริยางกูร ได้ออกมาประกาศว่าขอยุติการเป็นวงแคลอรี่ส์ บลาห์ บลาห์ เนื่องจากการทำงานช่วงหลังของเขาทั้งสองคนมีปัญหา โดยหลังจากนี้ป๊อปเองจะมีผลงานเพลงในฐานะศิลปินเดี่ยวของเขาออกมาภายใต้สังกัดแกรมมี่ ส่วนวินได้หาต้นสังกัดใหม่และทำเพลงในแบบที่เป็นตัวเอง ต่อมาได้เป็นหนึ่งในสมาชิกของวง Way Station ในสังกัดสหภาพดนตรี
หม่อมราชวงศ์สุวพันธุ์ สนิทวงศ์

นายพันตรี หม่อมราชวงศ์สุวพันธุ์ สนิทวงศ์ หรือชื่อเล่นว่า คุณชายใหญ่ (12 พฤศจิกายน พ.ศ. 2406 – 21 มกราคม พ.ศ. 2470) เป็นโอรสในพระวรวงศ์เธอ พระองค์เจ้าสายสนิทวงศ์ กับหม่อมเขียน เป็น พระมาตุลา (ลุง) ในพระเจ้าบรมวงศ์เธอ พระองค์เจ้าเยาวภาพงศ์สนิท สมเด็จพระเจ้าบรมวงศ์เธอ กรมพระยาชัยนาทนเรนทร และ หม่อมหลวงบัว กิติยากร พระชนนีใน สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และเป็นพระปัยกา (ทวด) ในพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
ประวัติ.
หม่อมราชวงศ์สุวพันธุ์ เข้าถวายตัวต่อพระบาทสมเด็จพระจุลจอมเกล้าเจ้าอยู่หัว ตั้งแต่อายุได้ 7 ปี และทรงเลือกให้เดินทางไปศึกษาในต่างประเทศ เพื่อสืบทอดวิชาแพทย์ต่อจากพระบิดา หม่อมราชวงศ์สุวพันธุ์เดินทางไปศึกษาที่สกอตแลนด์ ตั้งแต่ พ.ศ. 2415 เมื่ออายุ 9 ปี จบการศึกษาแพทย์ศาสตร์จากมหาวิทยาลัยเอดินบะระ เดินทางกลับประเทศไทยเมื่อ พ.ศ. 2427
หม่อมราชวงศ์สุวพันธุ์ เข้ารับราชการเป็นผู้ช่วยของพระวรวงศ์เธอ พระองค์เจ้าสายสนิทวงศ์ พระบิดา ทั้งด้านกิจการแพทย์ และการทหาร ได้รับพระราชทานยศพันตรี ช่วยปรับปรุงกิจการทหาร ร่วมจัดตั้งกรมยุทธนาธิการทหาร และเป็นเลขานุการพระบิดา ที่ดำรงตำแหน่งผู้ช่วยผู้บัญชาการทหารเรือ
หม่อมราชวงศ์สุวพันธุ์ สนิทวงศ์ กราบบังคมทูลลาออกจากราชการ พร้อมกับพระวรวงศ์เธอ พระองค์เจ้าสายสนิทวงศ์ เมื่อ พ.ศ. 2433 เพื่อประกอบกิจการส่วนตัวร่วมกับพระบิดา เป็นผู้ได้รับสัมปทานขุดคลองฝั่งตะวันออกของแม่น้ำเจ้าพระยา ทางตอนเหนือของพระนคร จากตำบลบ้านใหม่ วัดเทียนถวาย ปทุมธานี ไปถึงนครนายก ในนามบริษัทขุดคลองแลคูนาสยาม คลองนี้ได้รับพระราชทานนามว่า "คลองรังสิตประยุรศักดิ์" หรือ "คลองรังสิต" 
หม่อมราชวงศ์สุวพันธุ์ สนิทวงศ์ ป่วยเป็นโรคไตพิการเรื้อรัง ถึงแก่อนิจกรรมเมื่อวันที่ 21 มกราคม พ.ศ. 2469 (นับแบบปัจจุบัน พ.ศ. 2470) รวมอายุ พระราชทานเพลิงศพ ณ สุสานหลวงวัดเทพศิรินทราวาสราชวรวิหาร เมื่อวันที่ 29 พฤษภาคม พ.ศ. 2470
"สุวพันธุ์" คือชื่อที่รับพระราชทาน ชื่อ "สุวพรรณ" นั้นท่านเปลี่ยนเองในปลายอายุของท่าน "สนิทวงศ์" ในอักษรโรมัน สะกดว่า Sanidvongs ส่วนชาวต่างชาติเรียกท่านว่า ดอกเตอร์ใหญ่ (Dr. Yai)
บุตร-ธิดา.
เจริญ สนิทวงศ์ ณ อยุธยา.
เจริญ สนิทวงศ์ ณ อยุธยา (สกุลเดิม บุนนาค) ธิดาพระยาอรรคราชนาถภักดี (หวาด บุนนาค) ราชนิกูล มีบุตร-ธิดา 8 คน คือ 
ยี่สุ่น สนิทวงศ์ ณ อยุธยา.
ธิดาศาสนาจารย์กิมเฮง มังกรพันธ์ และนางทองอยู่ ปักษานนท์ มีบุตรธิดาจำนวน 4 คน ได้แก่
ประยงค์ สนิทวงศ์ ณ อยุธยา.
มีบุตร รวม 3 คน
เครื่องราชอิสริยาภรณ์.
หม่อมราชวงศ์สุวพันธุ์ สนิทวงศ์ ได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้
เครื่องราชอิสริยาภรณ์ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
น้ำเกลือเข้มข้น

น้ำเกลือเข้มข้น หรือ ไบรน์  หมายถึงน้ำที่มีเกลือ (NaCl) ละลายอยู่ในระดับอิ่มตัวหรือใกล้อิ่มตัว น้ำเกลือเข้มข้นสามารถนำไปสู่การตกผลึกของเกลือในการทำนาเกลือ หรือใช้ประโยชน์ในการถนอมอาหาร คือการดองเค็มผัก ปลา และเนื้อสัตว์ต่างๆ สามารถเก็บรักษาเนยแข็งชนิด Halloumi และ Feta ได้ด้วย
น้ำเกลือเข้มข้นถูกใช้เป็นของไหลสำหรับการนำพาความร้อนจากสถานที่หนึ่งไปยังอาคารบ้านเรือนในบริเวณภูมิอากาศหนาว เนื่องจากการเพิ่มเกลือในน้ำจะทำให้จุดเยือกแข็งของน้ำลดลงและไม่ทำให้แข็งตัว ที่ความเข้มข้น 23.3% จุดเยือกแข็งของน้ำเกลือจะลดลงไปอยู่ที่ −21 ℃ (252.15 K, −6 ℉)
ที่อุณหภูมิ 15.5 ℃ (288.65 K, 60 ℉) น้ำเกลือเข้มข้นที่อิ่มตัวจะมีปริมาณเกลือ 26.4% โดยน้ำหนัก (น้ำเกลือ 100 ดีกรี) และที่อุณหภูมิ 0 ℃ (273.15 K, 32 ℉) น้ำเกลือจะอิ่มตัวที่ 26.3%
หม่อมหลวงสร้อยระย้า ยุคล

หม่อมหลวงสร้อยระย้า ยุคล (ราชสกุลเดิม สนิทวงศ์; 4 ตุลาคม พ.ศ. 2452 – 28 ธันวาคม พ.ศ. 2527) เป็นหม่อมใหญ่ในพระเจ้าวรวงศ์เธอ พระองค์เจ้าภาณุพันธุ์ยุคล
ประวัติ.
หม่อมหลวงสร้อยระย้าเมื่อวันที่ 4 ตุลาคม พ.ศ. 2452 เป็นธิดาคนโตจากทั้งหมดของหม่อมราชวงศ์สุวพันธุ์ สนิทวงศ์ กับยี่สุ่น สนิทวงศ์ ณ อยุธยา (สกุลเดิม มังกรพันธุ์) มีน้องบิดามารดาเดียวกันอีกสามคน ได้แก่ หม่อมหลวงซัง สนิทวงศ์ ท่านผู้หญิงพวงร้อย อภัยวงศ์ และหม่อมหลวงคงคา สนิทวงศ์#เปลี่ยนทาง โดยชื่อ "สร้อยระย้า" ตั้งตามชื่อสายพันธุ์ข้าวที่บิดาผสมขึ้นออกรวงในวันที่บุตรสาวเกิดพอดี#เปลี่ยนทาง 
หม่อมหลวงสร้อยระย้าสมรสกับพระเจ้าวรวงศ์เธอ พระองค์เจ้าภาณุพันธุ์ยุคล เมื่อวันที่ 17 พฤศจิกายน พ.ศ. 2475 มีพระโอรส-ธิดาสามองค์ คือ 
หม่อมหลวงสร้อยระย้า ยุคล ถึงแก่อนิจกรรมเมื่อวันที่ 28 ธันวาคม พ.ศ. 2527 สิริอายุ 75 ปี ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานโกศไม้สิบสองเป็นเกียรติยศ และเสด็จพระราชดำเนินพระราชทานเพลิงศพ เมื่อวันที่ 2 มีนาคม พ.ศ. 2528 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
ซาร์ยา

ซาร์ยา (ในภาษารัสเซียแปลว่า รุ่งอรุณ) เป็นส่วนประกอบแรกของสถานีอวกาศนานาชาติ (อังกฤษ: International Space Station; ISS) 
ข้อมูลทั่วไป.
ทำหน้าที่ผลิตกระแสไฟฟ้าขับเคลื่อนและนำทางการประกอบในช่วงต้น ตอนนี้ทำหน้าที่เป็นโมดูลสำหรับเก็บของทั้งด้านในโมดูลและถังน้ำมันด้านนอก มีน้ำหนัก 19,300 กิโลกรัม (42,600 ปอนด์) ยาว 12.55 เมตร (41.2 ฟุต) ส่วนกว้างที่สุด 4.1 เมตร (13.5 ฟุต) ถูกพัฒนามาจากยานอวกาศซัลยุต สร้างขึ้นที่สถานีวิจัยและอุตสหกรรมทางอวกาศครุนนิเชฟ (ภาษาอังกฤษ Khrunichev State Research and Production Space Center; KhSC) ที่กรุงมอสโก ประเทศรัสเซีย แต่บางส่วนผลิตขึ้นโดยบริษัทลอคฮีดของสหรัฐอเมริกา ส่วนผู้ออกเงินและเป็นเจ้าของจริงๆ ก็คือสหรัฐอเมริกา ใช้เวลาในการสร้างตั้งแต่ ธันวาคม ค.ศ. 1994 - มกราคม ค.ศ. 1998 มีท่าเทียบจอด 3 จุด คือด้านหน้าใช้สำหรับเชื่อมต่อกับยาน Unity Module ด้านหลังใช้สำหรับเชื่อมต่อกับยาน Zvezda ด้านข้างใช้สำหรับเชื่อมต่อกับยานโซยูซ หรือ ยานโปรเกรซ ของรัสเซีย หรือ Docking Cargo Module 
ซาร์ยามีแผงรับพลังงานแสงอาทิตย์ 2 อัน เพื่อใช้ในการผลิตพลังงานทางด้านข้าง ขนาด 10.67 เมตร คูณ 3.35 เมตร และแบตเตอรรี่ชนิด nickel-cadmium 6 ตัว ที่ให้พลังงานราว 3 กิโลวัตต์ ซาร์ยาถูกส่งจากพื้นโลกขึ้นไปยังอวกาศโดยจรวดโปรตอน ของประเทศรัสเซีย ที่ฐานยิงจรวด Baikonur Cosmodrome ประเทศคาซัคสถาน เมื่อวันที่ 20 พฤศจิกายน ค.ศ. 1998 ไปที่ความสูง 400 กิโลเมตร (250 ไมล์) และออกแบบมาให้ใช้งานได้นานอย่างน้อย 15 ปี และในวันที่ 4 ธันวาคม ค.ศ. 1998 กระสวยอวกาศ Endeavour ได้นำส่ง Unity module ที่ทำขึ้นโดยสหรัฐอเมริกาไปเชื่อมต่อ แล้วต้องรอนานเกือบ 6 ปี (ล่าช้าจากที่วางแผน 1 ปีครึ่ง) ส่วน Zvezda Module ที่ทำขึ้นโดยรัสเซีย ได้ไปเชื่อมต่อเมื่อวันที่ 12 กรกฎาคม ค.ศ. 2000
ทิม เบอร์เนอรส์ ลี

<ns>0</ns>
 <revision>
 <parentid>1499927</parentid>
 <timestamp>2009-01-11T00:41:47Z</timestamp>
 <contributor>
 <username>Manop</username>
 </contributor>
 <minor />
 <comment>เปลี่ยนทางไปที่ ทิม เบอร์เนิร์ส-ลี</comment>
 <origin>1564847</origin>
 <model>wikitext</model>
 <format>text/x-wiki</format>
คาเมล

ในอนิเมะ คาเมลปรากฏตัวครั้งแรกขณะที่คาเมลป่าตัวหนึ่งพบกับซาโตชิและเพื่อน ๆ บนเกาะซินนาบาร์ หรือเกาะกุเร็น ขณะกำลังหาความช่วยเหลือให้ฝูงเซนิกาเมะ คาเมล และคาเม็กซ์ ผู้นำ ต่างหลับใหลอย่างลึกลับ คาเมลอีกหลาย ๆ ตัวปรากฏว่าเป็นโปเกมอนดับเพลิง และเซนิกาเมะของซาโตชิที่เป็นนักดับเพลิงกิตติมศักดิ์จากบ้านเกิดของมัน กลายเป็นคู่ปรับกับผู้นำ สุดท้ายแล้ว ฮารุกะ เพื่อนอีกคนของซาโตชิ ได้รับเซนิกาเมะจากศาสตราจารย์โอคิโดะในตอน "ศูนย์วิจัยโอคิโดะ รวมพลทุกคน!" (The Right Place and the Right Mime) เซนิกาเมะของฮารุกะอายุน้อยและขี้ขลาด ในมังงะ"โปเกมอนสเปเชียล" กรีนมีคาเมลตัวหนึ่ง พัฒนาร่างจากเซนิกาเมะตัวที่เธอขโมยจากศาสตราจารย์โอคิโดะ คาเมลของกรีนมีนิสัยเจ้าเล่ห์เหมือนกรีน จากนั้นมันก็พัฒนาร่างเป็นคาเม็กซ์
บรรณาธิการเว็บไซต์เกมส์เรดาร์ เบร็ตต์ เอลสตัน เปรียบคาเมลกับฟุชิงิโซ และลิซาร์โด บรรยายว่าเป็นจุดพักการเดินทาง (pit stop) ไปสู่โปเกมอนที่ทรงพลัง
วงศ์จำปา

วงศ์จำปี หรือ วงศ์จำปา  ลักษณะที่เด่นชัดของวงศ์นี้คือ มีหูใบที่เด่นชัด และจะมีรอยแผลของหูใบตามโคนของใบ (เกิดจากการหลุดร่วงของหูใบ) ชัดเจน พืชในวงศ์นี้แบ่งได้เป็น
ลักษณะทางพฤกษศาสตร์.
ลักษณะทางพฤกษศาสตร์ของพืชวงศ์นี้ ได้แก่ เป็นไม้ยืนต้นหรือพุ่มไม้ ไม่ผลัดใบกิ่งอ่อนมีข้อปล้องและรูอากาศ(ช่องเลนทิเซล)ชัดเจน ใบเดี่ยวรูปหอก ขอบเรียบ ติดเรียงเวียน มีหูใบขนาดใหญ่หุ้มตาหรือยอดอ่อน เมื่อหูใบหลุดร่วงจึงเกิดรอยแผลเป็นวงนอกรอบกิ่งและรอยแผลที่ด้านในของก้านใบ ดอกเดี่ยว เกิดที่ปลายกิ่งหรือซอกใบ ดอกขนาดใหญ่ กลิ่งหอมแรง เป็นดอกสมบูรณ์เพศ มีสมมตราตามรัศมี ฐานรองดอกยืดขยายขึ้นเป็นรูปกรวยคว่ำเป็นที่เรียงเวียนติดของเกสรเพศเมีย กลีบรวม 6-9 กลีบ หรือมากกว่า กลีบแข็งเปราะ เกสรเพศผู้จำนวนมาก อยู่แยกกัน อับเกสรหันเข้าหากลางดอก เกสรเพศเมียจำนวนมากแยกกัน เรียงเวียนบนฐานรองดอก รังไข่เหนือวงกลีบมี 1 ห้อง มีเม็ดไข่ 2 เม็ด ผลกลุ่ม รวมกันเป็นพวง ผลย่อยเป็น follicle เมล็ดขนาดใหญ่ มีสายขั้วเมล็ดยาว โยงยึดติดกับผนังด้านในของผล
กระจุกดาวแฝด

กระจุกดาวแฝด  เป็นชื่อสามัญที่ใช้เรียกกระจุกดาวเปิดสองแห่ง NGC 884 และ NGC 869 ซึ่งสามารถมองเห็นได้ด้วยตาเปล่า กระจุกดาวทั้งสองอยู่ใกล้ๆ กันในกลุ่มดาวเพอร์ซีอัส โดยอยู่ห่างจากเราไปประมาณ 7,600 และ 6,800 ปีแสง ตามลำดับ จะเห็นว่ากระจุกดาวทั้งสองก็อยู่ใกล้กันมากเช่นเดียวกันในห้วงอวกาศ
กระจุกดาวแฝดคู่นี้ถือเป็นกระจุกดาวอายุค่อนข้างน้อย โดย NGC 869 มีอายุประมาณ 5.6 ล้านปี และ NGC 884 มีอายุราว 3.2 ล้านปี ทั้งนี้อ้างอิงจาก "2000 Sky Catalogue" ขณะที่กระจุกดาวลูกไก่มีอายุโดยประมาณอยู่ระหว่าง 75 ล้านปีถึง 150 ล้านปี
กระจุกดาวทั้งสองมีปรากฏการณ์การเคลื่อนไปทางน้ำเงิน NGC 869 กำลังเคลื่อนเข้าหาโลกด้วยความเร็ว 22 กิโลเมตร/วินาที ส่วน NGC 884 ก็เดินทางเข้าหาโลกด้วยความเร็วใกล้เคียงกันคือ 21 กิโลเมตร/วินาที ลำดับความร้อนสูงที่สุดของมันบนแถบลำดับหลักของดาวฤกษ์อยู่ที่ระดับสเปกตรัม B0
ปืนใหญ่ลำกล้อง

ปืนใหญ่ลำกล้อง  หมายถึง อาวุธปืนที่มีความกว้างปากลำกล้องตั้งแต่ 20 มิลลิเมตรขึ้นไป โดยมีระยะยิงกลางถึงไกล มีอำนาจทำลายล้างสูง ใช้การยิงหัวกระสุนด้วยแรงดันจากการเผาไหม้ดินส่งกระสุนให้เกิดก๊าซจนเคลื่อนที่ออกไป โดยสามารถทำการยิงได้ทั้งแนววิถีราบหรือวิถีโค้ง โดยภายในหัวกระสุนจะบรรจุวัตถุระเบิดและตัวจุดชนวน เมื่อหัวกระสุนตกกระทบเป้าหมายจะเกิดการระเบิดสร้างความเสียหายอย่างรุนแรง ปัจจุบันคำว่า "ปืนใหญ่" (Cannon) ในภาษาอังกฤษเริ่มถูกใช้น้อยลง โดยถูกทดแทนด้วยคำเรียกปืนขนาดลำกล้องใหญ่ประเภทต่างๆ ที่ถูกพัฒนาขึ้นในสมัยต่อๆมา เช่น ปืน howitzer หรือ ปืน mortar (ปืนครก) แต่ในภาษาไทยมักเรียกรวมว่าเป็น "ปืนใหญ่" ทั้งหมด
ประวัติของปืนใหญ่ลำกล้อง.
ประเทศจีนเป็นชาติแรกที่ประดิษฐ์ดินปืนขึ้นใช้ได้ และแนวคิดปืนใหญ่เริ่มปรากฏขึ้นในแผ่นดินจีน ในช่วงราชวงศ์ซ่ง หรือราวศตวรรษที่ 12 โดยปรากฏหลักฐานเป็นหนึ่งในรูปปั้นของงานแกะสลักหินแห่งต้าจู๋. อย่างไรก็ดี ปืนใหญ่ไม่ได้รับการผลิตขึ้นใช้จริงจนกระทั่งศตวรรษที่ 13. ในปีคริสต์ศักราช 1288 มีการบันทึกว่า กองทัพของราชวงศ์หยวนมีปืนใหญ่มือไว้ใช้ในการรบ. หลังจากนั้นเทคโนโลยีปืนใหญ่ก็เริ่มปรากฏตัวขึ้นในยุโรปในราวต้นศตวรรษที่ 14.
วิวัฒนาการของปืนใหญ่ลำกล้องในยุคสมัยใหม่.
การพัฒนาการทางเทคโนโลยีในช่วงปลายของศตวรรษที่ 15 ทำให้ปืนใหญ่มีความคล่องตัวขึ้น และสามารถนำไปใช้ในยุทธวิธีที่มีความหลากหลาย รถลากปืนใหญ่ทำให้ปืนใหญ่ขนาดกลาง และขนาดย่อมสามารถเคลื่อนย้ายได้ง่ายขึ้น. นอกจากนี้สูตรดินปืนที่พัฒนาใหม่ การสร้างลูกปืนใหญ่ที่หล่อจากโลหะทั้งลูก (cast-iron projectile) และการกำหนดขนาดลำกล้องมาตรฐาน ทำให้ปืนใหญ่มีแสนยานุภาพสูง และน่าเกรงขามขึ้นแม้จะมีขนาดลำกล้องไม่ใหญ่โตนัก. ในการศึกระหว่างอังกฤษและสก็อตแลนด์ ในยุทธการที่ฟล็อดเดน ปี 1513 ปืนใหญ่สนามขนาดเบาของกองทัพอังกฤษสามารถยิงข่มปืนใหญ่ปิดล้อม (siege cannon).
ปืนใหญ่ลำกล้องในประเทศไทย.
ปืนใหญ่ในประเทศไทยนั้นนำมาใช้เป็นเวลาช้านานแล้ว หนังสือวิวัฒนาการแห่งศัสตราวุธในกองทัพบกไทย ว่า มีการใช้ปืนใหญ่สมัยสุโขทัย ชวาเก็บปืนใหญ่ไทยจำนวน 2 กระบอกจากการรบกับพวกมัชฌปาหิตในสงครามตีเมืองชวาประมาณ พ.ศ. 1857 และมีบันทึกในพระราชพงศาวดารว่า ในสมัยสมเด็จพระราเมศวร กองทัพอยุธยาใช้ปืนใหญ่ยิงกำแพงเมืองเชียงใหม่พังไป 5 วา กฎหมายสมัยสมเด็จพระบรมไตรโลกนาถก็กล่าวถึงหน่วยทหารปืนใหญ่เช่นกัน อนึ่ง หลังจากที่โปรตุเกสเดินทางเข้ามาถึงกรุงศรีอยุธยาในสมัยสมเด็จพระรามาธิบดีที่ 2 ก็เริ่มมีการซื้อปืนใหญ่ของโปรตุเกสเข้ามาประจำการในกองทัพกรุงศรีอยุธยา
การหล่อปืนใหญ่ของอยุธยามีคุณภาพดีเป็นที่เลื่องลือมาก โชกุนโทะกุงะวะ อิเอะยะสุเคยส่งสารมาทูลขอพระราชทานปืนใหญ่และไม้หอมจากสมเด็จพระเอกาทศรถ นอกจากนี้ ในรัชกาลสมเด็จพระนารายณ์มหาราช พระองค์ทรงส่งปืนใหญ่ 2 กระบอก ที่ผลิตในอยุธยาไปถวายพระเจ้าหลุยส์ที่ 14 และได้มีบันทึกต่อมาว่า ปืนสองกระบอกนี้เองที่ใช้ยิงทลายประตูคุกบาสตีย์ ปัจจุบัน ปืนคู่นี้ตั้งแสดงในพิพิธภัณฑ์ทหารบกฝรั่งเศส